ได้ยินชื่อมานานกับร้านกาแฟนรสิงห์ พอมีโอกาสเลยต้องหาเวลาไปซะหน่อย:)

การเดินทางไปนั้นสะดวกมากๆ:
- หากไปรถส่วนตัวสามารถขับเข้าไปจอดในวังพญาไทได้เลย มีป้ายบอกทางไปร้านกาแฟตลอดทาง แถมจอดฟรี
- นั่ง bts ลงสถานีอนุสาวรีย์ และเดินต่อไปทางแยกราชวิถี ประมาณ10-15 นาที หรือต่อแท็กซี่ก็35บาทเท่านั้น มิเตอร์ยังไม่ทันขึ้น

พอเดินเข้ามาถึงร้านต้องบอกว่าประทับใจบรรยากาศของร้านมากๆ ตกแต่งได้สวยงาม คลาสสิค ได้กลิ่นไอของบรรยากาศเก่าๆดูน่านั่งน่าถ่ายรูปไปทุกมุม ด้วยเหตุนี้จึงทำให้เสียเวลาในการเลือกที่นั่งอยู่พอสมควร และย้ายที่นั่งถึง2ครั้ง;) เพราะที่นั่งแต่ละที่ไม่เหมือนกันเลย มีทั้งแบบเป็นโซฟา โต๊ะกลม โต๊ะยาว นั่งริมหน้าต่าง ที่นั่งแต่ละที่ล้วนมีเสน่ห์ที่ต่างกันออกไป พนักงานที่ร้านยังบอกอีกด้วยว่า เฟอร์นิเจอร์ที่ใช้ที่ร้านนั้น เป็นเฟอร์นิเจอร์จากวังเก่า

มาถึงเรื่องของเมนูกันบ้าง ที่นี้ไม่ได้มีแต่เครื่องดื่มและของหวานเท่านั้น ยังมีอาหารควาอีกด้วย เค้กของที่นี่หน้าตาธรรมดาๆ เหมือนจะไม่อร่อย ตอนแรกก็คิดว่าจะอร่อยเหรอ สั่งมาชิ้นเดียวแล้วแบ่งกันก่อนดีกว่า ปรากฏว่าผิดคาด... อร่อยมากก! เลยต้องสั่งเพิ่มอีกหลายชิ้น และที่ผิดคาดอีกอย่างนึงก็คือกาแฟ และเครื่องดื่มต่างๆ ขึ้นชื่อว่าร้านกาแฟ แต่กาแฟและเครื่องดื่มต่างๆไม่อร่อยเลย ไม่ว่าจะเป็นคาปูชิโน่ ชาเย็น ไวท์มอล หรือชาเขียวเย็น ผิดหวังมากๆ ไม่มีอะไรอร่อยสักอย่าง แถมวันที่ไปน้ำไม่ไหล ทำให้ไม่สามารถล้างเครื่องปั่นได้ เมนูปั่นทุกอย่างจึงไม่มีขายในวันนั้น=="

โดยรวมๆแล้วก็ถือว่าดี อยากไปอีก อยากกลับไปถ่ายรูป ไปกินเค้กติดใจกับเค้กมากโดยเฉพาะเครปเค้กกล้วย และอยากกลับไปลองเครื่องดื่มอีกครั้ง เผื่อสาเหตุที่มันไม่อร่อยในวันนั้นอาจเป็นเพราะน้ำไม่ไหล555(เกี่ยวไหม)